ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล นร02660005218
ขอให้แก้ไขปัญหาการขีดเขียนสิ่งปลูกสร้างริมทางทั่วพื้นที่กรุงเทพมหานคร เนื่องจากผู้ร้องแจ้งว่าพบเห็นสิ่งปลูกสร้างริมทางต่างๆ บริเวณสถานที่ของรัฐบาลและเอกชน อาทิ กำแพงรั้ว ป้ายรถโดยสารประจำทาง ตู้ควบคุมระบบไฟฟ้า เสาไฟฟ้า ตู้โทรศัพท์สาธารณะ เป็นต้น โดยมีร่องรอยการถูกขีดเขียนไม่สะอาดตา ซึ่งส่วนใหญ่จะพบเห็นเป็นจำนวนมากในบริเวณเขตพื้นที่ราชเทวี พญาไท ปทุมวัน บางนา ดินแดง ดุสิต และสี่แยกประตูน้ำของกรุงเทพมหานคร โดยไม่ทราบว่าบุคคลใดมาเข้ากระทำเพื่อการขีดเขียน จึงทำให้สิ่งปลูกสร้างริมทางต่างๆ เกิดความสกปรกและไม่เรียบร้อยสะอาดตา ส่งผลให้ภาพลักษณ์ของกรุงเทพมหานครเสียหาย และเมื่อชาวต่างชาติเดินทางเข้ามาพบเห็นก็จะสร้างภาพจำที่ไม่ดีให้แก่ประเทศไทยได้ โดยพบเห็นมาเป็นระยะเวลานานแล้ว (ไม่ระบุระยะเวลา) ผู้ร้องจึงประสงค์ให้หน่วยงานที่เกี่ยวข้องแก้ไขปัญหาดังกล่าว รวมถึงสร้างมาตรการป้องกันและฟื้นฟูสถานที่ให้มีความเรียบร้อยสวยงามต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata